बर एक ऑलराउंडर शाकिब अल हसन के अलावा इंग्लैंड के इयोन मॉर्गन और पूर्व पाकिस्तानी कप्तान मिस्बाह उल हक भी इस लीग में खेलने उतरेंगे। इसी महीने टूर्नामेंट में हिस्सा लेने वाली टीमों का ड्राफ्ट तैयार किया जाएगा। लीग के अध्यक्ष सलमान इकबाल ने उम्मीद जताई है कि प्रशंसकों को यह प्रारूप भी पसंद आएगा। सड़कों और गलियों में सभी ने 10-10 ओवर का क्रिकेट खेला है तथा यह नया प्रारूप क्रिकेट को और भी रोमांच प्रदान करेगा। हमें यकीन है कि यह नया प्रारूप लोगों को जरूर पसंद आएगा। इस लीग को लेकर काफी उत्साहित अफरीदी ने कहा- जब मुझे इस प्रारूप के बारे में बताया गया तो मैंने खेलने को लेकर उत्सुकता जाहिर की। इंग्लैंड के मौजूदा वन-डे और टी-20 कप्तान मॉर्गन ने कहा-इस लीग का पूरा कार्यक्रम ही काफी मजेदार है। हमें पता है कि जब पहली बार टी-20 क्रिकेट खेला गया था तब उसे लेकर कितना उत्साह था। यदि यह नया प्रारूप सफल रहा तो निश्चित ही बाकी के प्रारूपों पर भी इसका असर होगा। मिस्बाह ने कहा- सीनियर खिलाड़ियों के लिए एक अच्छा प्रारूप साबित होगा। हमें सिर्फ मैदान पर 10 ओवर ही बल्लेबाजी और क्षेत्ररक्षण करना होगा। यह मुश्किल नहीं होगा।